CELEX: 52008PC0675
Language: bg
Date: 2008-10-29
Title: Предложение за решение на Съвета относно присъединяването на Европейската общност към правило № 61 на Икономическата комисия за Европа на Организацията на обединените нации относно разпоредбите за одобряване на лекотоварни автомобили по отношение на външните изпъкнали части пред задния панел на кабината

Важна правна забележка

|

52008PC0675

Предложение за решение на Съвета относно присъединяването на Европейската общност към правило № 61 на Икономическата комисия за Европа на Организацията на обединените нации относно разпоредбите за одобряване на лекотоварни автомобили по отношение на външните изпъкнали части пред задния панел на кабината  /* COM/2008/0675 окончателен - AVC 2008/0205 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 29.10.2008COM(2008) 675 окончателен2008/0205 (AVC)Предложение заРЕШЕНИЕ НА СЪВЕТАотносно присъединяването на Европейската общност към правило № 61 на Икономическата комисия за Европа на Организацията на обединените нации относно разпоредбите за одобряване на лекотоварни автомобили по отношение на външните изпъкнали части пред задния панел на кабината(представена от Комисията)2008/0205 (AVC)Предложение заРЕШЕНИЕ НА СЪВЕТАотносно присъединяването на Европейската общност към правило № 61 на Икономическата комисия за Европа на Организацията на обединените нации относно разпоредбите за одобряване на лекотоварни автомобили по отношение на външните изпъкнали части пред задния панел на кабинатаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизираното споразумение от 1958 г.“)[1], и по-специално член 3, параграф 3 и член 4, параграф 2, второ тире от него,като взе предвид предложението на Комисията[2],като взе предвид съгласието на Европейския парламент[3],като има предвид, че:(1) Стандартизираните изисквания, определени в правило № 61 на Икономическата комисия за Европа на Организацията на обединените нации, във връзка с разпоредбите за одобряване на лекотоварни автомобили по отношение на външните изпъкнали части пред задния панел на кабината са предназначени да премахнат техническите бариери, възпрепятстващи търговията с моторни превозни средства, между договарящите се страни и да гарантират висока степен на безопасност и защита при използването на тези превозни средства.(2) Правило № 61 е съобщено на договарящите се страни и е влязло в сила по отношение на всички договарящи се страни, които не са нотифицирали своето несъгласие към датата или датите, посочени в правилото от Ревизираното споразумение от 1958 г.(3) Посоченото правило трябва да бъде включено в системата за одобрение на моторни превозни средства и по този начин да допълни действащото законодателство на Общността,РЕШИ:Член 11. Европейската общност се присъединява към правило № 61 на Икономическата комисия за Европа на Организацията на обединените нации относно разпоредбите за одобряване на лекотоварни автомобили по отношение на външните изпъкнали части пред задния панел на кабината[4].2. Текстът на правилото е приложен към настоящото решение[5].Член 2В съответствие с разпоредбите на [член 9, параграф 1 от Директива 70/156/ЕИО]/[член 35 от Директива 2007/46/ЕО] се признава съответствието между изискванията на правило № 61 на Икономическата комисия за Европа на Организацията на обединените нации и тези на Директива 92/114/ЕО на Европейския парламент и на Съвета.Съставен в Брюксел на [...] година.За Съвета(…)Председател [1] ОВ С, , стр. .[2] ОВ С, , стр. .[3] ОВ С, , стр. .[4] Вж. документ E/ECE/324-E/ECE/TRANS/505-Rev.1/Add.93 — изменения 1–4.[5] Посоченото правило се публикува в следващ брой на Официален вестник .